**Փափուկ խաղալիք**, մանկական խաղալիք արհեստական մորթուց, գործվածքից և լցոնված նյութից։ Տարբեր ժամանակներում լցոնման համար օգտագործել են ծղոտ, թեփ, ռանդատաշեղ, բամբակ, բամբակե մանրաթելեր և այլն։ Քսաներորդ դարի վերջից բարձր տեխնոլոգիական նյութեր են օգտագործվել՝ սինտեպոն, սինթետիկ հատիկներ այլն։

Ստեղծման պատմություն
--------------------

Հնագույն խաղալիքները հայտնաբերվել են հնագետների կողմից Եգիպտոսում։ Ամենավաղ հիշատակումները վերաբերում են մ. թ. ա. երրորդ հազարամյակին։ Այդ ժամանակ արդեն օգտագործվել է բարդ տեխնիկա մարմնի շարժական մասերով խաղալիքներ պատրաստելու համար։ Ժամանակակից փափուկ խաղալիքների նախատիպերը կամ նրանց պատկերները հայտնաբերվել են Իտալիայում Պոմպեյի պեղումների ժամանակ։ Կենդանիների և թռչունների տեսքով տարբեր խաղալիքներ հայտնաբերվել են Սիբիրի տարածքում, Ուկրաինայում և այլ վայրերում։ Մեծաքանակ հնագույն խաղալիքների կարելի է հանդիպել Չինաստանի տարածքում։

Փափուկ խաղալիքներ ստեղծող առաջին առևտրային կոնցեռնը 1880 թվականին դարձել է գերմանական «Սթեյֆ» ընկերությունը։ Սթեյֆն օգտագործել է փափուկ կահույքի պատրաստման նոր մշակված տեխնոլոգիան իր փափուկ խաղալիքները պատրաստելու համար։

19-րդ դարում Ֆրանսիայում ստեղծվել է «ֆրանսիական խաղալիքների ֆաբրիկաների սինդիկատ», որը կարելի է խաղալիքի արդյունաբերության սկիզբ համարել։ 20-րդ դարի սկզբին սկսվել է թավշե արջուկների զանգվածային արտադրությունը և այդ արտադրանքի պահանջարկի ավելացումը։

Պատրաստում
----------

Ամենասկզբում փափուկ խաղալիքը պատրաստվել է հեղինակային էսքիզներով՝ ձեռքով, ավելի ուշ հայտնվել են մասնագիտացված արտադրություններ, որոնք հայտնի են խաղալիքների իրենց հավաքածուներով։

Առաջին փափուկ խաղալիքը հայտնվել է Գերմանիայում 1903 թվականին։

Փափուկ խաղալիքի պատրաստման համար անհրաժեշտ են մի քանի պարտադիր տարրեր՝ ձևվածք կամ շաբլոն, համապատասխան հումք։ Փափուկ խաղալիքների մշակումը  կատարվում է մի քանի ուղղություններով։ Դրանցից մեկը պատկերի պարզեցումն է՝ ստեղծելով պարզ խաղալիքներ, մյուսը ապագա խաղալիքների նատուրալիստական շարժումն է, երբ խաղալիքը նման է այս կամ այն կենդանու։

Տիկնիկներ պատրաստելիս, բացի գործվածքներից և լցոնումներից, կարող են կիրառվել փայտից, կավից, պլաստիկից և այլնից ձեռքեր ու գլուխներ պատրաստելու տեխնոլոգիաներ։

Պատկերասրահ
-----------

* Առաջին փափուկ խաղալիքը Գերմանիայում, 1903թ.Առաջին փափուկ խաղալիքը Գերմանիայում, 1903թ.
* Թեդդի արջուկԹեդդի արջուկ
* Փափուկ խաղալիք կենդանիներ վաճառքի համարՓափուկ խաղալիք կենդանիներ վաճառքի համար
* Արջուկների խանութ Լիմայում, ՊերուԱրջուկների խանութ Լիմայում, Պերու

Տես նաև
-------

* Թավշե արջուկ
* Խաղալիք

Ծանոթագրություններ
------------------

1. ↑  Gary S. Cross (1999)։ *Kids' Stuff: Toys and the Changing World of American Childhood*։ Հարվարդի Համալսարանի Հրատարակչություն։ էջեր 93–94։ Արխիվացված է օրիգինալից 2016 թ․ հունվարի 4-ին  `|url-status=` պարամետրը գոյություն չունի (օգնություն)
2. ↑  Sachse Gretchen (2016 թ․ հուլիսի 28)։ «Ithaca Kitty was a success across America»։ *Իթաքա ամսագիր* (Իթաքա, Նյու Յորք)։ Վերցված է 2016 թ․ օգոստոսի 2
3. ↑  «Թեդդի արջուկներ»։ Կոնգրեսի գրադարան։ Արխիվացված է օրիգինալից 2009 թ․ դեկտեմբերի 5-ին։ Վերցված է 2007 թ․ դեկտեմբերի 10  `|url-status=` պարամետրը գոյություն չունի (օգնություն)
4. ↑  «Բեատրիս Պոթերի կյանքը, Պետեր Ռաբիթ»։ *peterrabbit.com*։ Արխիվացված է օրիգինալից 2012 թ․ հունվարի 17-ին  `|url-status=` պարամետրը գոյություն չունի (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4057691-7 · LCCN: sh85124288 · NDL: 01209261 |

 |